PMIndiaData/PMIndiaSum huggingface dataset:
وزیراعظم کا قومی قانون سازوں کی کانفرنس سے خطاب

نئیدہلی۔10 مارچ، 2018 ؛ وزیراعظم جناب نریندر مودی نے پارلیمنٹ کے سنٹرل ہال میں قومی قانون سازوں کی کانفرنس سے خطاب کیا۔ وزیراعظم نے کہا کہ ہر ایک ریاست میں کچھ اضلاع ہیں جہاں ترقیاتی پیمانے مستحکم ہیں۔ ہمیں ان سے سیکھنا چاہیے اور کمزور اضلاع میں کام کرنا چاہیے۔ مسابقتی اور تعاون پر مبنی وفاق کا جذبہ ملک کے لیے بہت اچھا ہے۔ عوامی شرکت سے بہتر مدد پہنچتی ہے۔ جہاں بھی حکام نے لوگوں کے ساتھ کام کیا ہے اور انہیں ترقی کے عمل میں شا مل رکھا ہے وہاں نتائج بہت اچھے رہے ہیں۔ اضلاع میں ان شعبوں کی نشاندہی کرنا ضروری ہے جہاں بہتری کی ضرورت ہے اور ان خامیوں کا ازالہ کرنے کی بھی ضرورت ہے۔ ایسے اضلاع میں اگر ایک پہلو کو بھی ہم تبدیل کرنے کا فیصلہ کرتے ہیں تو ہمیں دوسری کمیوں پر کام کرنے میں رفتار حاصل ہوگی۔ ہمارے پاس افرادی قوت ہے ۔ ہمارے پاس ہنر اور وسائل ہیں۔ ہمیں ایک مشن کے طور پر کام کرنے اور مثبت تبدیلی لانے کی ضرورت ہے، ہمارا مقصد سماجی انصاف ہے۔ ضروری اضلاع میں کام کرنے سے ہندوستان کے ایچ ڈی آئی مقام میں بہتری آئے گی۔ قانون سازوں کی یہ کانفرنس لوک سبھا اسپیکر سمترا مہاجن کا قابل ستائش اقدام ہے۔ یہ بہت ہی اچھا ہے کہ اہم امور پر تبادلہ خیال کرنے کے لیے متعدد ریاستوں کے قانون ساز ایک جگہ اکٹھے ہوئے ہیں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیر اعظم نےرتھ یاترا کے موقع پر لوگوں کو مبارکباد پیش کی

نئی دہلی ، 12 جولائی: وزیر اعظم ، جناب نریندر مودی نے رتھ یاترا کے موقع پر لوگوں کو مبارکباد پیش کی۔ ایک ٹویٹ میں، وزیر اعظم نے کہا ، "رتھ یاترا کے موقع پر تمام بھارتیوں کو میری طرف سے بہت بہت مبارکباد۔ ہم بھگوان جگناتھ کوپوجتے ہیں اور دعا کرتے ہیں کہ ان کے آشیرواد سے ہم میں سے ہر فرد صحت مند رہے اور ہر کسی کی زندگی میں خوشحالی آئے۔ جئے جگناتھ! " ۔
وزیر اعظم نے رائے دہندگان کے قومی دن کے موقع پر لوگوں کو مبارکباد دی

نئی دہلی، 25 جنوری؍ وزیر اعظم جناب نریندر مودی نے آج رائے دہندگان کے قومی دن(نیشنل ووٹرس ڈے) کے موقع پر لوگوں کو مبارکباد پیش کی ہے۔ وزیر اعظم نے کہا ‘‘رائے دہندگان کے قومی دن پر مبارکباد۔ہم ہندوستان کی انتخابی کمیشن کا شکریہ ادا کرتے ہیں کہ اس نے ہمارے انتخابی عمل کو مزید فعال اور شمولیت والا بنانے کے لیے بہت ساری کوششیں کی ہیں۔ آج کا دن رائے دہندگان میں بیداری لانے اور رائے دہندگی کو مزید بہتر بنانے کے لیے ترغیب دیتا ہے، جو ہماری جمہوریت کو مزید مستحکم کرتا ہے’’۔ ۔ ۔ ۔ ۔ ۔ ۔ ۔ ۔ ۔ ( م ن ۔اض۔ را ۔ 25 – 01 – 2020)
وزیراعظم  9 نومبر کو وارانسی میں  مختلف ترقیاتی پروجیکٹوں کا  افتتاح کریں گے اور سنگ بنیاد رکھیں گے

نئی دہلی، 7 نومبر 2020، وزیراعظم جناب نریندر مودی 9 نومبر کو صبح ساڑھے 10 بجے ویڈیو کانفرنسنگ کے ذریعہ وارانسی میں مختلف ترقیاتی پروجیکٹوں کا افتتاح کریں گے اور سنگ بنیاد رکھیں گے۔ ان پروجیکٹوں کی مجموعی لاگت 614 کروڑ روپے ہے۔ وزیراعظم اس موقع پر ان پروجیکٹوں کے استفادہ کنندگان کے ساتھ بات چیت بھی کریں گے۔ اترپردیش کے وزیراعلی بھی اس موقع پر موجود رہیں گے۔ جن پروجیکٹوں کا افتتاح کیا جائے گا ان میں سارناتھ لائٹ اینڈ ساؤنڈ شو، لال بہادر شاستری ہاسپٹل رام نگر کا اپ گریڈیشن، سیوریج سے متعلق کام، گایوں کے تحفظ اور بچاؤ کے لئے بنیادی ڈھانچہ سہولیات، ملٹی پرپز سیڈ اسٹور ہاؤس، 100 ایم ٹی کا زرعی پیداوار ویئر ہاؤس، آئی پی ڈی ایس فیز ۔2، سمپورن آنند اسٹیڈیم میں کھلاڑیوں کے لئے ایک ہاؤسنگ کمپلکس، وارانسی سٹی اسمارٹ لائٹنگ ورک کے ساتھ 105 آگن واڑی کیندر اور 102 گؤ آشرے کیندر شامل ہیں۔ تقریب کے دوران وزیراعظم جن پروجیکٹوں کے لئے سنگ بنیاد رکھیں گے، ان میں دش اشومیدھ گھاٹ اور کھڑکیا گھاٹ کا ری ڈیولپمنٹ ، پی اے سی پولیس فورس کے لئے بیرکس، کاشی کے کچھ وارڈوں کا ری ڈیولپمنٹ ، بینیا باغ میں پارک کے ری ڈیولپمنٹ کے ساتھ پارکنگ سہولت، گرجا دیوی سانسکرتک سنکل میں ملٹی پرپز ہال کا اپ گریڈیشن، شہر میں سڑکوں کی مرمت کا کام اور سیاحتی مقامات کا ڈیولپمنٹ شامل ہے۔ ۔۔۔۔۔۔۔۔۔۔۔ م ن۔ا گ۔ن ا۔
بھارت اورڈین مارک کے مابین بحری موضوعات سے متعلق مفاہمتی عرضداشت کو کابینہ کی منظوری

نئی دہلی ،11جنوری :مرکزی کابینہ نے وزیراعظم ، جناب نریندرمودی کی قیادت میں بھارت اورڈین مارک کے مابین بحری موضوعات سے متعلق مفاہمتی عرضداشت کو اپنی منظوری دے دی ہے ۔ مذکورہ مفاہمتی عرضداشت پرجنوری ، 2019کے دوران ڈین مارک سے ڈبلیوآئی پی کے دورے کے موقع پردستخط ہونے کی توقع ہے ۔ فوائد مذکورہ مفاہمتی عرضداشت پردستخط ہونے سے دونوں ممالک کے لئے باہمی تعاون واشتراک کے امکانات تلاش کرنے کا راستہ ہموارہوجائیگا۔
وزیر اعظم نے پانی کے تحفظ کے تئیں عہد بستگی کا از سر نو اعادہ کیا

نئی دلّی ، 22 مارچ؍ وزیر اعظم جناب نریندر مودی نے پانی کے عالمی دن کے موقع پر اپنے ایک پیغام میں پانی کے تحفظ کے تئیں اپنی عہد بستگی کا از سرنو اعادہ کرتے ہو ئے کہا ہے کہ پانی کا عالمی دن جل شکتی کی اہمیت کو اجاگرکرنے اور پانی کے تحفظ کے تئیں ہماری عہد بستگی کا از سر نو اعادہ کرنے کا موقع ہے ۔ وزیر اعظم نے مزید کہا کہ جب ہم پانی کی بچت کرتے ہیں تو ہمارے شہر ، گاؤں اور محنت کش کسان زبردست فیض یاب ہوتے ہیں ۔ ۔ ۔ ۔ ۔ ۔
وزیر اعظم نے ریس واکنگ چمپئن پرینکا گوسوامی کو باوقار چاندی کا تمغہ جیتنے پر مبارکباد دی

وزیر اعظم جناب نریندر مودی نے ریس واکنگ چمپئن پرینکا گوسوامی کو برمنگھم دولت مشترکہ کھیل 2022 میں باوقار چاندی کا تمغہ جیتنے پر مبارکباد دی ہے۔ وزیر اعظم نے ٹوئیٹ کیا: ہماری قومی ریس واکنگ چمپئن پرینکا گوسوامی کو باوقار چاندی کا تمغہ جیتنے پر مبارک باد۔ اس تمغے سے انھوں نے بھارت میں کئی نوجوانوں کو اس کھیل کو اپنانے کے لئے راغب کیا ہے۔ وہ آنے والے وقت میں کامیابی کی نئی بلندیوں کو سَر کرتی رہیں۔ #Cheer4India ۔
ہنداورپیروکے مابین معاہدے کوکابینہ کی منظوری

نئی دہلی ،14جون : مرکزی کابینہ نے وزیراعظم ، جناب نریندرمودی کی صدارت میں ہندوستان اور پیروکےمابین ایک معاہدے کو اپنی منظوری دے دی ہے ، جس پر مئی ،2018میں لیما میں پیروپردستخط کئے گئے تھے ۔ اس معاہدے کا مقصد نئے اورقابل احیأ موضوعات کے سلسلے میں تکنیکی باہمی تعاون کی حوصلہ افزائی کرنااوراسے فروغ دینا ہے ۔یہ کام باہمی مفاد اورمساوات و ایک دوسرے کے ساتھ افہام تفہیم بناکر انجام دیاجائیگا۔ اس معاہدے کے تحت معاہدے کے نفاذ کے لئے ایک مشترکہ کمیٹی کی تشکیل کی جائیگی تاکہ ایک ورک پلان تشکیل دیاجاسکے ۔ یہ معاہدہ دونوں ممالک کے مابین باہمی تعاون کو مستحکم بنانے میں مدد گارہوگا۔
وزیر اعظم کی این ای سی کارپوریشن کے چیئرمین، ڈاکٹر نوبوہیرو اینڈو کے ساتھ میٹنگ

وزیر اعظم جناب نریندر مودی نے 23 مئی، 2022 کو ٹوکیو میں این ای سی کارپوریشن کے چیئرمین، ڈاکٹر نوبوہیرو اینڈو سے ملاقات کی۔ وزیر اعظم نے ہندوستانی مواصلات کے شعبہ میں، خاص طور پر چنئی-انڈومان اور نکوبار جزائر (سی اے این آئی) اور کوچی-لکشدیپ جزائر (کے ایل آئی) او ایف سی پروجیکٹوں میں این ای سی کے رول کی تعریف کی۔ انہوں نے پروڈکشن لنکڈ انسینٹو (پی ایل آئی) اسکیم کے تحت سرمایہ کاری کے مواقع پر بھی روشنی ڈالی۔ وزیر اعظم جناب مودی اور ڈاکٹر اینڈو نے صنعتی ترقی، ٹیکس کے نظام اور محنت و مزدوری سمیت بھارت میں کاروبار کرنے کو آسان بنانے کے لیے کی جا رہی مختلف اصلاحات پر گفتگو کی۔ دونوں معزز شخصیات نے نئی اور ابھرتی ہوئی ٹیکنالوجیوں کے شعبے میں بھارت میں دستیاب مواقع کے بارے میں بھی بات چیت کی۔
ہماچل پردیش کے عوام کو ریاست کے یوم تاسیس کے موقع پر وزیراعظم کا مبارکباد

نئی دہلی،25/جنوری۔ ہمارچل پردیش کے عوام کو ریاست کے یوم تاسیس کے موقع پر وزیراعظم جناب نریندر مودی نے مبارک باد دی ہے۔ وزیراعظم نے کہا ہے کہ ’’ہماچل پردیش کے یوم تاسیس پر ریاست کے عوام کو بہت سی نیک خواہشات۔ میں ریاست کی مجموعی ترقی اور فروغ کی خواہش کرتا ہوں۔‘‘ (م ن ۔ اس۔ م ر(
وزیراعظم نے مشن 100 فیصد بجلی کاری  میں کامیابی کے لئے کونکن ریلوے کی ٹیم کو مبارک باد پیش کی

وزیراعظم جناب نریندر مودی نے کونکن ریلوے کی ٹیم کو مشن 100 فیصد بجلی کاری، میں قابل تعریف کامیابی اور پائیدار ترقی کے لئے معیار قائم کرنے کے لئے مبارک باد دی ہے۔ ایک ٹوئیٹ میں، وزیراعظم نے کہا: ‘‘ مشن 100 فیصد بجلی کاری میں زبردست کامیابی اور پائیدار ترقی میں نئے معیارات قائم کرنے کےلئے کونکن ریلوے کی پوری ٹیم کومبارک باد’’۔
وزیر اعظم نے جوڈو کھلاڑی تولیکامان کو برمنگھم سی ڈبلیو جی-2022 کھیلوں میں چاندی کا تمغہ جیتنے پر مبارک باد دی

وزیراعظم جناب نریندر مودی نے جوڈو کھلاڑی تولیکامان کو برمنگھم میں دولت مشترکہ کھیل کود مقابلے 2022 میں چاندی کا تمغہ جیتنے پر مبارک باد دی ہے۔ وزیراعظم نے ٹوئیٹ کیا ہے؛ ’’تولیکامان جو برمنگھم کھیلوں میں چھائی ہوئی ہیں، انہیں جوڈو میں چاندی کا تمغہ حاصل ہونے پر مبارک باد۔ یہ تمغہ ان کے ممتاز کھیل کیریئر میں ایک اور اعزاز ہے۔ ان کی آئندہ کوششوں کے لیے نیک خواہشات پیش کرتا ہوں۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ ش ح۔ ش ر۔ ق ر۔
مرکزی کابینہ نے ہندوستان کے ذریعے ثالثی کے نتیجے میں بین الاقوامی سیٹلمنٹ معاہدے پر اقوام متحدہ کنوینشن پر دستخط کرنے کو منظوری دی

نئی دہلی،31 جولائی۔ وزیراعظم جناب نریندر مودی کی سربراہی میں مرکزی کابینہ نے 7اگست 2019 کو سنگاپور میں منعقدہ جمہوریہ ہند کے ذریعے ثالثی کے نتیجے میں بین الاقوامی سیٹلمنٹ معاہدے پر اقوام متحدہ کے کنوینشن پر دستخط کرنے کو اپنی منظوری دے دی ہے۔ فائدے: اس کنوینشن پر دستخط کرنے سے سرمایہ کاروں کا اعتماد بڑھے گا اور متبادل تنازعات حل (اے ڈی آر) پر بین الاقوامی پریکٹس پر عمل کرنے کے ہندوستان کے عزم کے بارے میں غیرملکی سرمایہ کاروں کو مثبت اشارے ملیں گے۔ اے ڈی آر میکنزم کو بڑھاوا دینے کی پہل: ہندوستان میں بین الاقوامی کمرشیل ثالثی کی حوصلہ افزائی کرنے کے لئے ، حکومت، ثالثی کے ایک جامع ایکوسسٹم کو تشکیل دینے کے لئے، نئی دلّی بین الاقوامی ثالثی مرکز (این ڈی آئی اے سی) ایک قانون ادارے کے طور پر قائم کررہی ہے۔ کمرشیل کورٹ ایکٹ، 2015 میں ترمیم کی گئی ہے اور قانونی طور پر آبیٹریشن اینڈ کنسیلی ایشن ایکٹ 1996 میں ترمیم کا کام ابھی جاری ہے۔ اس پہل سے ہندوستان میں گھریلو اور بین الاقوامی کاروباری تنازعات کے حل کے مقصد سے اس کی حوصلہ افزائی کی جارہی ہے۔ اس میں اے ڈی آر میکنزم آف آربیٹریشن، کنسیلی ایشن اور ثالثی شامل ہیں۔ کچھ معاملات کے زمرے میں ایک نئے باب (IIIA) کو کمرشیل کورٹ ایکٹ 2015 میں شامل کیا گیا ہے۔ اس لئے کنوینشن کی پروویژنز گھریلو قوانین اور متبادل تنازعہ حل میکنزم کو مضبوط کرنے کے لئے مجوزہ کوششوں کے مطابق ہیں۔
وزیر اعظم نے پوہیلا بوئیشاکھ کے موقع پر مسرت، امن اور خوشحالی کی تمنا کی

وزیر اعظم جناب نریندر مودی نے پوہیلا بوئیشاکھ کے موقع پر تہہ دل سے بنگالی سالِ نو کی مبارکباد پیش کی۔ وزیر اعظم نے ٹوئیٹ کیا: ’’پوہیلا بوئیشاکھ کے موقع پر مبارکباد۔ یہ خصوصی موقع شاندار بنگالی ثقافت کا مظہر ہے۔ میں امید کرتا ہوں کہ آنے والا سال اپنے ساتھ مسرت، امن اور خوشحالی لے کر آئے۔ خداکرے کہ آپ کی تمام تر تمنائیں پوری ہوں۔‘‘
وزیراعظم نے اونم کے موقعےپر کیرالہ کے عوام کے ساتھ یکجہتی کا اظہار کیا

نئیدہلی۔25اگست 2018؛ وزیراعظم جناب نریندر مودی نے اونم کے مقدس موقعے پر کیرالہ کے عوام کے ساتھ یکجہتی کا اظہار کیا ہے۔ وزیراعظم نے کہا، ’ایشور کرے، اونم کا یہ مقدس تہوار کیرالہ کے عوام کو ان مصیبتوں کو برداشت کرنے کی مزید قوت عطا کرے جن کامقابلہ گزشتہ کچھ دنوں سے وہ کر رہے ہیں۔ پورا ملک کیرالہ کے ساتھ کندھے سے کندھا ملا کر کھڑا ہے اور کیرالہ کے عوام کی خوشی اور خوشحالی کے لیے دعا کر رہاہے۔‘ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیر اعظم نے زلزلے کے بعد کچھّ کے ترقی کرنے کی ویڈیو شیئر کی

وزیر اعظم جناب نریندر مودی نے زلزلے کے بعد کچھّ، گجرات کے ترقی کرنے کی ایک ویڈیو شیئر کی ہے، جس میں دکھایا گیا ہے کہ کیسے وہ اب صنعتوں، زراعت، سیاحت وغیرہ کا ایک پھلتا پھولتا مرکز بن چکا ہے۔ اس ویڈیو کو ’مودی اسٹوری‘ ٹوئٹر ہینڈل سے ٹوئٹ کیا گیا ہے، جس میں لوگ اس وقت کے گجرات کے وزیر اعلیٰ، جناب نریندر مودی کے شاندار کاموں کے بارے میں باتیں کر رہے ہیں۔ لوگوں نے زلزلے کے بعد کچھّ کی شکل و صورت کو بدلنے کے لیے اُس وقت کے وزیر اعلیٰ کی قیادت کی تعریف کی ہے۔ وزیر اعظم نے ٹوئٹ کیا؛ ’’سال 2001 کے زلزلہ کے بعد، کچھ لوگوں نے لکھا تھا کہ کچھّ اب تباہ ہو چکا ہے۔ انہوں نے کہا تھا کہ کچھّ اب دوبارہ کھڑا نہیں ہو سکتا، لیکن ان لوگوں نے کچھّ کے جذبے کا کم تر اندازہ لگایا تھا۔ کچھ ہی دنوں میں، کچھّ دوبارہ اپنے پیروں پر کھڑا ہو گیا اور یہ سب سے تیزی سے ترقی کرنے والے ضلعوں میں سے ایک بن گیا۔‘‘
وزیر اعظم نے نوکر شاہی کے کام کاج میں لگے بدھے اُصولوں اور درجہ بندی کو ختم کرنے کی اپیل کی

نئی دہلی،31؍اکتوبر:وزیر اعظم نریندر مودی نے 94ویں سول سروسز فاؤنڈیشن کورس کے 430 زیر تربیت افسروں کے ساتھ تبادلہ خیال کیا۔اس کا اہتمام عملہ و تربیت کے محکمے اور لال بہادر شاشتری نیشنل اکیڈمی آف ایڈمنسٹریشن ، مسوری نے گجرات کے کیوڑیا میں کیا ہے۔ وزیر اعظم کو آرمبھ (آغاز)کے بارے میں جانکاری دی گئی۔آرمبھ ہفتہ بھر پر مشتمل اپنی نوعیت کا ایک منفرد وجامع فاؤنڈیشن کورس ہے۔ تبادلہ خیال سے متعلق سیشن کے دوران زیر تربیت افسروں نے پانچ موضوعاتی شعبوں سے متعلق اپنی پیشکش (پریزنٹیشن) دی۔جن موضوعات پر یہ پریزنٹیشن دیئے گئے وہ ہیں ، زراعت اور دیہی تفویض اختیارات(امپاورمنٹ)، صحت دیکھ بھال اصلاحات اور پالیسی سازی، پائیدار دیہی بندوبست تکنیک، شمولیت پر مبنی شہر کاری اور تعلیم کا مستقبل ۔ وزیر اعظم کو مختلف موضوعات پر عالمی بینک کے چیئرمین جناب ڈیوڈ ملپاس، وزیر اعظم کے پرنسپل سیکریٹری، کابینہ سیکریٹری اور انسٹی ٹیوٹ آف فیوچر اور یونیورسٹی آف ڈائیورسٹی کے اسکالروں اور تجزیہ کاروں کے ذریعے کنڈکٹ کئے گئے متعدد سیشنز کی نمایاں باتوں کی بھی جانکاری دی گئی۔ اس کے بعد منعقدہ تبادلہ خیال کے سیشن میں وزیراعظم نے کہا کہ واقعتاً قابل ستائش ہے کہ اس کورس کا انعقاد 31اکتوبر کو کیاجارہا ہے، جو کہ سردار ولبھ بھائی پٹیل کا یوم پیدائش اور جنہیں انڈین سول سروسز کا فاؤنڈنگ فادر (مؤسس)خیال کیاجاتا ہے۔ وزیر اعظم نے کہا کہ سول سروسز کا سردار پٹیل سے بہت گہرا تعلق ہے۔کیوڑیا جہاں ‘مجسمہ اتحاد’واقع ہے، ہم سب یہاں سے اپنے ملک کے لئے کچھ کرنے کی ترغیب اور طاقت حاصل کرسکتے ہیں۔آئیے ہم سب مل کر ہندوستان کو ایک پانچ ٹریلین ڈالر والی معیشت بنانے کے لئے کام کریں۔ وزیر اعظم نے آرمبھ فاؤنڈیشن کورس کو مستقبل پر مرکوز ایک منفرد کورس قرار دیا ، جس میں انتظامیہ کے اندر ایک بڑی تبدیلی لانے کے امکانات پوشیدہ ہیں۔ وزیر اعظم نے کہا کہ یہ کورس ، آرمبھ ملک پر مرکوز اور مستقبل پر مرکوز ہے۔ یہ انتظامیہ میں بڑی تبدیلی کی راہ ہموار کرے گا، جہاں لوگ لگے بدھے ڈھڑّوں پر کام کرنا بند کردیں گے اور اس کی جگہ لوگ جامع طریقے سے مل جل کر کام کریں گے۔ چیزوں کو دیکھنے سے متعلق اپنے طریقہ کار کو تبدیل کرنے کی زیر تربیت افسروں سے اپیل کرتے ہوئے انہوں نے کہا کہ کبھی کبھی اصطلاح میں تبدیلی سے بھی نظریے یا چیزوں کو دیکھنے کے طریقہ کار میں تبدیل آتی ہے۔ وزیر اعظم نے کہا کہ ہم چیزوں کو دیکھنے کے نظریے میں تبدیلی لائیں۔ کبھی کبھی صرف اصطلاح کی تبدیلی سے بھی مدد ملتی ہے۔پہلے لوگ پسماندہ اضلاع کہا کرتے تھے۔ آج ہم توقعاتی اضلاع کہتے ہیں۔کوئی تعیناتی بطور سزا تعیناتی کیوں ہو، اسے ایک موقع کی تعیناتی کے طورپر کیوں نہ دیکھا جائے۔ زیر تربیت افسروں کے ذریعے دکھائی گئی عہدبستگی اور ان کے جدید خیالات کی ستائش کرتے ہوئے وزیر اعظم نے اس امید کا اظہار کیا کہ اس منفرد تربیتی کورس کے ذریعےبہترین طور طریقوں اور ٹیکنالوجی کے سلسلے میں جو ایکسپوزر دیا گیا ہے، وہ آگے پالیسی سازی اور ان کے کیریئر کے لئے مفید ثابت ہوگا۔ وزیر اعظم نے کہا کہ انہیں نظام میں موجود لگے بدھے ڈھڑّوں اور درجہ بندی کو ختم کرنے کی کوشش کرنا چاہئے۔لگے بدھے ڈھڑّے اور درجہ بندی سے ہمارے نظام کو مدد نہیں ملتی۔ہم چاہے جو ہوں، ہم چاہے جہاں ہوں، ہمیں مل جل کر ملک کے لئے کام کرنا ہے۔
وزیراعظم نے گجرات کے سابق وزیر جناب دیوانند بھائی سولنکی کے انتقال پر دُکھ کا اظہار کیا

نئیدہلی،17؍جولائی2021: وزیراعظم جناب نریندر مودی نے گجرات کے سابق وزیر جناب دیوانند بھائی سولنکی کے انتقال پر گہرے دُکھ کا اظہار کیا ہے۔ وزیراعظم اپنے ایک ٹوئٹ پیغام میں کہا ،’’گجرات کے سابق وزیر جناب دیوانند بھائی سولنکی کے انتقال پر میں بہت دُکھ میں ہوں۔ ان کے سماجی تعاون کو ہمیشہ یاد کیا جائے گا ۔ آنجہانی کی آتما کی شانتی کیلئے دعا کرتا ہوں اور دُکھ کی اس گھڑی میں اہل خانہ سے اظہار یکجہتی کرتا ہوں۔ اوم شانتی!‘‘
وزیر اعظم نے 2020 اور 2021 کے لیے ناری شکتی پرسکار ایوارڈ حاصل کرنے والوں کے ساتھ بات چیت کی

وزیر اعظم جناب نریندر مودی نے آج لوک کلیان مارگ پر سال 2020 اور 2021 کے لیے ناری شکتی پرسکار ایوارڈ حاصل کرنے والوں کے ساتھ ایک انٹرایکٹو اجلاس منعقد کیا۔ یہ بات چیت خواتین کو با اختیار بنانے کے لیے وزیر اعظم کی طرف سے کی گئی مسلسل کوششوں کا ایک اور ثبوت تھی۔ وزیر اعظم نے ایوارڈ حاصل کرنے والوں کی طرف سے کیے گئے زبردست کاموں کی تعریف کی، انھوں نے مزید کہا کہ وہ معاشرے کے ساتھ ساتھ ملک کے لیے بھی اپنا تعاون کر رہے ہیں۔ انھوں نے کہا کہ جہاں ان کے کام میں خدمت کا جذبہ ہے وہیں ان کے کام میں جو چیز واضح طور پر نظر آتی ہے وہ اختراع ہے۔ انھوں نے مزید کہا کہ اب کوئی شعبہ ایسا نہیں ہے جہاں خواتین نے اپنی شناخت نہ قائم کی ہو اور ملک کا نام نہ روشن کیا ہو۔ وزیر اعظم نے کہا کہ حکومت خواتین کی صلاحیتوں کو بروئے کار لانے کے لیے کام کرنے کے لیے پرعزم ہے اور ایسی پالیسیاں تشکیل دے رہی ہے جن کے ذریعے ایسی صلاحیتوں کی نشاندہی کی جا سکے۔ انھوں نے کہا کہ اس بات کو یقینی بنانا ضروری ہے کہ تمام خواتین خاندانی سطح پر فیصلہ سازی کا حصہ بنیں، جس کے نتیجے میں وہ معاشی طور پر با اختیار بنیں گی۔ وزیر اعظم نے آزادی کا امرت مہوتسو کے جشن کے دوران ’سب کا پریاس‘ پر حکومت کی توجہ کے بارے میں بات کی۔ انھوں نے یہ بھی کہا کہ حکومت کی کوششوں کی کامیابی، جیسے ووکل فار لوکل، خواتین کے تعاون پر منحصر ہے۔ ایوارڈ حاصل کرنے والوں نے وزیر اعظم کا شکریہ ادا کیا کہ انھوں نے انھیں ایسا پلیٹ فارم دیا جہاں ملک کی اعلیٰ قیادت ان کی بات سن رہی ہے۔ انھوں نے مزید کہا کہ وزیر اعظم سے ملنے اور ان سے بات چیت کرنے کا موقع ملنا ان کے لیے ایک خواب کا پورا ہونا تھا۔ انھوں نے حکومت کے ان اقدامات کی تعریف کی جو ان کی کوششوں میں بڑی مدد کر رہے ہیں۔ انھوں نے اپنے اب تک کے سفر اور ان کی طرف سے کیے گئے کام کے بارے میں تفصیل سے بات کی۔ انھوں نے اپنے کام کے شعبے کے حوالے سے کئی مشورے اور تجاویز بھی دیں۔
وزیراعظم کل کروکشیتر جائیں گے

نئیدہلی12فروری۔وزیراعظم جناب نریندر مودی 12 فروری 2019 کو کروکشیتر جائیں گے ، جہاں وہ سووچھ شکتی 2019 کے اجتماع میں شرکت کریں گے اور ہریانہ کے مختلف ترقیاتی منصوبوں کا افتتاح کریں گے اور سنگ بنیاد رکھیں گے۔ سووچھ شکتی 2019: وزیر اعظم سووچھ شکتی 2019 کی تقریب میں شرکت کریں گے اور سووچھ شکتی 2019 ایوارڈس تقسیم کریں گے ۔ اس کے ساتھ ہی جناب مودی کروکشیتر میں سووچھ سندر شوچالیہ نمائش دیکھیں گے اور ایک جلسہ عام سے خطاب کریں گے ۔ واضح ہوکہ سووچھ شکتی 2019 ایک قومی تقریب ہے ، جس میں ملک بھر کی خاتون پنچ اور سرپنچ شرکت کرتی ہیں۔ امید ہے کہ اس سال سووچھ شکتی کی تقریب میں 15000 خواتین شرکت کریں گی۔اس تقریب کا مقصد خواتین کو بااختیار بنانا ہے۔ ترقیاتی پروجیکٹس : جھجر کے بھڈسہ میں نیشنل کینسر انسٹی ٹیوٹ ملک وقوم کے نام وقف کئے جانے کی تقریب : نیشنل کینسر انسٹی ٹیوٹ جھجر کے آل انڈیا انسٹی ٹیوٹ آف میڈیکل سائنسیز کے احاطے میں تعمیر کیا جانے والا کینسر کے مرض کے علاج اور تحقیق کا جدید ترین مرکز ہے ۔700 بستروں والے اس اسپتال میں سرجیکل آن کالوجی ، ریڈی ایشن آن کالوجی ،میڈیکل آن کالوجی،اینیستھیسیا، پیلییٹو کئیر اور نیو کلیئر میڈیسن جیسی مختلف سہولیات دستیاب ہوں گی ۔ علاوہ ازیں کینسر کے مرض کا علاج کرنے والے ڈاکٹروں اور مریضوں کے اٹنڈینس کے لئے ہاسٹل کی سہولت بھی ہوگی ۔ نیشنل کینسر انسٹی ٹیوٹ (این سی آئی ) ملک میں کینسر کے مرض سے متعلق تمام سرگرمیوں کے نوڈل ادارے کی حیثیت سے کام کرے گا۔ اس کے ساتھ ہی تمام علاقائی کینسر سینٹروں اور ملک کے دیگر کینسر اداروں سے بھی رابطہ رکھے گا۔کینسر کے مرض کا اعلیٰ ترین ادارہ ہونے کی حیثیت سے این سی آئی جھجر کینسرکے علاج اور تحقیق وترقی سے متعلق تمام ترجیحات کی شناخت کرے گا۔ فرید آباد میں ای ایس آئی میڈیکل کالج اینڈ ہاسپیٹل کا افتتاح : شمالی ہندوستان میں یہ پہلا ای ایس آئی میڈیکل کالج اینڈ ہاسپیٹل ہوگا ۔510 بستروں والے اس اسپتال میں علاج کی جدید ترین سہولیت دستیاب ہوں گی۔ حکومت ہند کی وزارت محنت وملازمت کے تحت کام کرنے والا ادارہ ای ایس آئی سی بیمہ یافتہ افراد اور ان کے استفادہ کنندگان بالخصوص مزدورآبادی اور ان کے متعلقین کو سماجی سلامتی فراہم کراتا ہے ۔ پنچکولہ میں نیشنل انسٹی ٹیوٹ آف آیوروید کی عمارت کا سنگ بنیاد رکھے جانے کی تقریب: نیشنل انسٹی ٹیوٹ آف آیوروید ، پنچکولہ کے ماتا منسا دیوی مندر کے احاطے میں قائم کیا جارہا ہے ۔ یہ آیورویدک طریقہ علاج تعلیم اور تحقیق کا قومی سطح کا ادارہ ہوگا۔تشکیل مکمل ہونے کے بعد یہ ادارہ ہریانہ اور آس پاس کی ریاستوں کے لوگوں کے لئے ازحد فائدہ مند ثابت ہوگا۔ شری کرشنا آیوش یونیورسٹی کروکشیتر کی عمارت کا سنگ بنیاد رکھے جانے کی تقریب : شری کرشنا آیوش یونیورسٹی ہریانہ میں ہندوستانی طریقہ علا ج سے متعلق نہ صرف پہلی یونیورسٹی ہے بلکہ ملک میں اپنی یوعیت کی پہلی یونیورسٹی ہوگی۔ پانی پت میں ’’بیٹلس آف پانی پت میوزیم ‘‘ کا سنگ بنیاد رکھے جانے کی تقریب : اس میوزیم میں پانی پت کے بہادروں کا اعزاز کیا جائے گا۔ یہ میوزیم (مقبرہ ) ہندوستان کے گمنام شہید فوجیوں کو اعزاز سے نوازے جانے کی حکومت ہند کے اقدام کے مطابق ہے ۔یہ وہ فوجی تھے جنہوں نے تعمیر ملک وقوم کی زبردست خدمات انجام دی تھیں۔ کرنال میں پنڈت دین دیال اپادھیائے یونیورسٹی آف ہیلتھ سائنسیز کی عمارت کا سنگ بنیاد رکھے جانے کی تقریب : وزیر اعظم کرنال میں پنڈت دین دیال اپادھیائے یونیورسٹی آف ہیلتھ سائنسیز کی عمارت کا سنگ بنیادرکھیں گے۔ ۰۰۰۰۰۰۰۰۰۰۰۰۰۰۰۰۰۰۰
وزیر اعظم 2 جنوری کو آئی آئی ایم سمبل پور کے مستقل کیمپس کا سنگ بنیاد رکھیں گے

نئی دہلی، 31 دسمبر: وزیر اعظم جناب نریندر مودی 2 جنوری 2021 کو صبح 11 بجے ویڈیو کانفرنسگ کے ذریعہ آئی آئی ایم سمبل پور کے مستقل کیمپس کا سنگ بنیاد رکھیں گے۔ اس موقع پر مرکزی وزیر تعلیم جناب رمیش پوکھریال ’نشنک‘، جناب دھرمیندر پردھان اور جناب پرتاپ چندر سارنگی کے ہمراہ اوڈیشہ کے گورنر اور وغیر اعلیٰ بھی موجود رہیں گے۔ اس تقریب میں سرکاری اہلکاروں، صنعتی سربراہان، ماہرین تعلیم اور طلبہ، آئی آئی ایم سمبل پور سے فارغ ہونے والے طلبہ اور اساتذہ سمیت 5000 سے زیادہ افراد ورچوئل طریقے سے شرکت کریں گے۔ آئی آئی ایم سمبل پور کا تعارف آئی آئی ایم سمبل پور ایسا پہلا آئی آئی ایم ہے جس نے فلپڈ کلاس روم کے خیال کو نافذ کیا تھا جہاں بنیادی نظریات کی تعلیم ڈجیٹل موڈ میں فراہم کی جاتی ہے اور تجرباتی تعلیم، صنعت کے لائیو پروجیکٹوں کے توسط سے کلاس روم میں دی جاتی ہے۔ اس ادارہ کو صنفی تنوع کے معاملے میں بھی دیگر آئی آئی ایم کے اوپر سبقت حاصل ہے۔ یہاں پر ایم بی اے (21-2019) کے بیچ میں 49 فیصد طالبات اور ایم بی اے (22-2020) کے بیچ میں 43 فیصد طالبات ہیں۔
وزیراعظم نریندر مودی اور ماریشس کے وزیراعظم پروند جگناتھ ماریشس کے سپریم کورٹ کی نئی عمارت کا مشترکہ  طور پر افتتاح کریں گے

نئی دہلی،28؍جولائی، وزیراعظم نریندر مودی اور ماریشس کے وزیراعظم پروند جگناتھ جمعرات 30 جولائی 2020 ماریشس کے سپریم کورٹ کی نئی عمارت کا مشترکہ طور پر افتتاح کریں گے۔ افتتاح کی یہ تقریب ویڈیو کانفرنسنگ کے ذریعے ماریشس کی عدلیہ کے سینئر ارکان اور دونوں ملکوں کی دیگر اہم شخصیات کی موجودگی میں منعقد ہوگی۔ یہ عمارت بھارتی مدد سے تعمیر کی گئی ہے اور یہ کووڈ کے بعد راجدھانی پورٹ لوئی میں پہلا بنیادی ڈھانچے کا پروجیکٹ ہے، جسے بھارت نے مدد فراہم کی ہے۔ سپریم کورٹ کی نئی عمارت کا پروجیکٹ، ان پا نچ پروجیکٹوں میں سے ایک ہے جن پر 353 ملین کے خصوصی اقتصادی پیکج کے تحت حکومت ہند نے 2016 میں ماریشس کو امداد فراہم کی تھیں۔ یہ پروجیکٹ مقررہ وقت میں مکمل کرلیا گیا اور اس پر لاگت بھی تخمینے سے کم آئی ہے۔ یہ عمارت 4 ہزار 700 مربع میٹر میں پھیلی ہوئی ہے اور اس میں 10 سے زیادہ منزلیں ہیں، جس میں تقریبا 25 ہزار مربع میٹر تعمیر شدہ رقبہ ہے۔ اس عمارت کا ڈیزائن جدید قسم کا ہے اور ماحول دوست نیز گرمی سے بچنے والی خاصیتوں کا خیال رکھا گیا ہے۔ اس عمارت میں باہر کی آوازیں بھی نہیں آتیں اور اس میں توانائی کی بچت کا خیال بھی رکھا گیا ہے۔ اکتوبر 2019 میں وزیراعظم مودی اور ماریشس کے وزیراعظم نے میٹرو ایکسپریس پروجیکٹ کے پہلے مرحلے اور ماریشس میں ای این ٹی اسپتال کے نئے پروجیکٹ کا مشترکہ طور پر افتتاح کیا تھا۔ یہ پروجیکٹ بھی خصوصی اقتصادی پیکج کے تحت تعمیر کیا گیا ہے۔ میٹرو ایکسپریس کے پہلے مرحلے کے تحت اس پروجیکٹ کی تعمیر پچھلے ستمبر میں مکمل کی گئی تھی۔ اس پروجیکٹ کے تحت 12 کلو میٹر کی میٹرو لائن تعمیر کی گئی تھی جب کہ اس کے دوسرے مرحلے میں 14 کلو میٹر کی میٹرو لائن پر کام جاری ہے۔ ای این ٹی ا سپتال کے پروجیکٹ کے ذریعے بھارت نے ماریشس میں جدید قسم کے ای این ٹی اسپتال کی تعمیر میں مدد دی ہے ، یہ اسپتال 100 بستروں پر مشتمل ہے۔ سپریم کورٹ کی نئی عمارت کے بارے میں امید ہے کہ یہ شہر کے وسط میں ایک اہم سنگ میل ہوگی ، جو دونوں ملکوں کے درمیان مضبوط دو طرفہ تعلقات کی علامت ہوگی۔
وزیر اعظم نے معروف کامیڈین راجو سریواستو کے انتقال پر تعزیت کا اظہار کیا

وزیر اعظم جناب نریندر مودی نے معروف کامیڈین راجو سریواستو کے انتقال پر تعزیت کا اظہار کیا ہے۔ وزیر اعظم نے ٹویٹ کیا؛ ’’راجو سریواستو نے ہنسی، مزاح اور مثبتیت سے ہماری زندگیوں کو منور کیا۔ وہ بہت جلد ہم سے رخصت ہو گئے لیکن وہ اپنے برسوں کے بھرپور کام کی بدولت لاتعداد لوگوں کے دلوں میں زندہ رہیں گے۔ ان کا انتقال افسوسناک ہے۔ ان کے اہل خانہ اور مداحوں کے تئیں تعزیت۔ اوم شانتی‘‘۔ ۔۔۔۔۔۔۔۔۔۔۔ ش ح۔ م م ۔ ن ا۔
وزیراعظم نے جناب  پرکا ش سنگھ بادل  کی اچھی صحت  اور جلد صحتیابی کے لئے دعا کی

وزیراعظم جناب نریندر مودی نے سینئر لیڈر جناب پرکاش سنگھ بادل کی اچھی صحت اور جلد صحت یابی کی خواہش کی ہے۔ وزیراعظم نے ٹوئٹ کیا:’’شری پرکاش سنگھ بادل جی کی اچھی صحت اور جلد صحت یابی کے لئے دعا گو ہوں۔‘‘
وزیر اعظم کا چین او رمیانما رکا دور ہ

نئیدہلی۔29؍اگست۔عوامی جمہوریہ چین کے صدر کی دعوت پر وزیراعظم جناب نریندر مودی نویں برکس سربراہ اجلاس میں شرکت کیلئے 3 سے 5 ستمبر 2017 کے دوران چین کے فوجیان صوبے کے ژیامن کا دورہ کریں گے۔ اس کے بعد وزیر اعظم 5 سے 7 ستمبر 2017 کے دوران میانمار کا دورہ کریں گے ۔ وہ میانمار کے صدر عزت مآب یوہوتن کیو کی دعوت پر یہ دورہ کررہے ہیں۔ وزیراعظم نریندر مودی کا میانمار کا یہ پہلا باہمی سرکاری دورہ ہوگا۔ دورے کے دوران وزیراعظم اسٹیٹ کونسلر ڈو آنگ سان سوکی کے ساتھ باہمی دلچسپی کے اُمور پر تبادلہ خیال کریں گے اور میانمار کے صدر یوہتنکیو سے بھی ملاقات کریں گے۔ دارالحکومت نے پی تاو میں اپنی مصروفیات کے علاوہ وہ ینگون اور باگان کا بھی دورہ کریں گے۔ م ن۔و۔ع ن۔
جنم اشٹمی کے موقع پر عوام کو وزیراعظم   کی مبارک باد

نئی دہلی،24 اگست / وزیر اعظم نریندر مودی نے جنم اشٹمی کے موقع پر لوگوں کو مبارکباد پیش کی ہے۔ وزیر اعظم نے کہا ‘‘سبھی ہم وطنوں کو شری کرشن جنم اشٹمی کی دلی مبارکباد۔ بھگوان شری کرشن کا آشرواد ہماری زندگی میں خوشیاں اور اچھی صحت لائے۔ جے شری کرشن۔’’
وزیر اعظم نے موربی میں صورتحال کا جائزہ لینے کے لیے اعلیٰ سطحی میٹنگ کی صدارت کی

وزیر اعظم جناب نریندر مودی نے آج کچھ وقت پہلے راج بھون، گاندھی نگر میں موربی کی صورتحال کا جائزہ لینے کے لیے ایک اعلیٰ سطحی میٹنگ کی صدارت کی۔ وزیر اعظم کو بچاؤ اور امدادی کارروائیوں کے بارے میں بریفنگ دی گئی جو موربی میں ہونے والے بد بختانہ حادثے کے بعد سے جاری ہیں۔ سانحہ سے متعلق تمام پہلوؤں پر تبادلہ خیال کیا گیا۔ وزیر اعظم نے ایک بار پھر اس بات کو یقینی بنانے پر زور دیا کہ متاثرہ افراد کو ہر ممکن مدد ملے۔ اعلیٰ سطحی میٹنگ میں سی ایم بھوپیندر بھائی پٹیل، ریاست کے وزیر مملکت برائے امور داخلہ ہرش سنگھاوی، گجرات کے چیف سکریٹری اور ڈی جی پی سمیت دیگر اعلیٰ حکام بشمول ریاست کے محکمہ داخلہ اور گجرات اسٹیٹ ڈیزاسٹر مینجمنٹ اتھارٹی سے تعلق رکھنے والے افسران نے شرکت کی۔